

**JAKOVA GOTOVCA 2**

**40000 ČAKOVEC**

**NASTAVNI PLAN I PROGRAM**

**ZA STJECANJE SREDNJE STRUČNE SPREME ILI PREKVALIFIKACIJE**

**ZA ZANIMANJE**

**FIZIOTERAPEUTSKI/A TEHNIČAR/KA**

Obrazovni sektor: **Zdravstvo i socijalna skrb**

Čakovec, prosinac 2018.

**1. NAZIV I STUPANJ SLOŽENOSTI ZANIMANJA**

Naziv zanimanja: **fizioterapeutski/a tehničar/ka**

Šifra zanimanja prema Nacionalnoj klasifikaciji zanimanja: **3226.11.4**

**2. ZNANJA, VJEŠTINE I SPOSOBNOSTI KOJE SE STJEČU ZAVRŠETKOM PROGRAMA / CILJ I KOMPETENCIJE**

**Svrha programa**

Svrha je programa osposobiti polaznike za izvođenje sljedećih poslova i zadaća:

Fizioterapeutski tehničar u sklopu **hidroterapije izvodi**:

* vježbe u bazenu i Hubbardu (hidrogimnastika)
* relaksaciju i ekstenziju u bazenu
* hidroterapijske postupke, kao što su opće i djelomične termomineralne kupke, izmjenične kupke, postupno zagrijavajuće kupke
* primjenjuje podvodnu masažu cijelog tijela ili pojedinih dijelova tijela.

Fizioterapeutski tehničar izvodi **termoterapijske postupke**:

* različite vrste obloga
* parafinoterapijske postupke: oblozi i kupke
* peloidoterapijske postupke:
* primjenjuje različite vrste peloida preko kupki cijelog tijela ili dijela tijela ili kao obloge, primjenjuje psamoterapiju.

Fizioterapeutski tehničar **izvodi krioterapijske postupke**:

* kriooblozi, kriokupke, kriomasaža.

Fizioterapeutski tehničar **izvodi medicinske masažne tehnike**, kao što su:

* klasična manualna masaža, manualna limfna drenaža, akupresurna masaža, vezivnotkivna masaža, masaža refleksnih zona, masaža pomoću elektroaparata.

Fizioterapeutski tehničar **primjenjuje:**

* **ultrazvučnu terapiju.**

Fizioterapeutski tehničar u sklopu **elektroterapije primjenjuje**:

* konverzne metode termoterapije za lokalno dubinsko zagrijavanje: kratkovalna dijatermija, mikrovalna dijatermija
* radijacijske metode termoterapije: infracrveno zračenje
* primjenjuje galvanizaciju: poprečnu i uzdužnu galvanizaciju, hidrogalvanske kupke: jednostanične, dvostanične, trostanične, četverostanične, galvanske kupke cijelog tijela
* primjenjuje elektroterapijske postupke protiv bolova i poboljšanje prokrvljenosti: dijadinamske struje, interferentne struje, ultrapodražajne struje, TENS
* laser,
* ultraljubičasto zračenje
* magnetoterapiju.

Fizioterapeutski tehničar u sklopu **kinezioterapije izvodi**:

* aktivno potpomognute vježbe, aktivne slobodne vježbe, aktivne vježbe uz opterećenje kojima se utječe na pokretljivost zglobova, snagu mišića, izdržljivost, koordinaciju, brzinu
* vježbe disanja, položajnu drenažu
* vježbe relaksacije cijelog tijela ili pojedinih dijelova tijela
* ekstenziju zglobova i kralješnice.

Fizioterapeutski tehničar u sklopu **kineziometrijskog ispitivanja izvodi**:

* manualni mišićni test, mjere opsega pokretljivosti zglobova, mjere duljina udova, mjere obujma udova
* evaluaciju sposobnosti za obavljanje dnevnih aktivnosti uz aplikaciju malih ortopedskih pomagala.

Fizioterapeutski tehničar **primjenjuje primjerene fizioterapijske postupke** u kući bolesnika ili onesposobljene osobe.

Fizioterapeutski je tehničar član rehabilitacijskog tima.

**3. UVJETI UPISA**

U program za stjecanje srednje stručne spreme i prekvalifikacije **za zanimanje fizioterapeutski/a tehničar/ka** mogu se upisati polaznici koji imaju:

* završenu osnovnu školu
* navršenih 15 godina života
* liječničko uvjerenje o zdravstvenoj sposobnosti.

U program prekvalifikacije za zanimanjefizioterapeutski/a tehničar/ka mogu se upisati polaznici koji imaju:

* najmanje 17 godina starosti,
* završenu srednju školu,
* liječničko uvjerenje o zdravstvenoj sposobnosti za obavljanje poslova fizioterapeutskog/e tehničara/ke.

Za polaznike koji se upišu u program prekvalifikacije izvršit će se uvid u svjedodžbe te nastavne planove i programe škole koju su prethodno završili. Pri tom će se utvrditi:

* razlike i dopune opće obrazovnih sadržaja koje polaznik treba polagati,
* razlike i dopune strukovnih sadržaja koje polaznik treba polagati,
* praktični dio nastave koju polaznik treba obaviti.

Prije početka izvođenja nastave svaki polaznik dobiva Odluku o razlikovnim ispitima, iz koje je vidljivo koji se predmeti i obrazovni sadržaji priznaju te koji se predmeti i obrazovni sadržaji uključuju u program nastavka obrazovanja odnosno prekvalifikacije.

**4. TRAJANJE PROGRAMA I NAČIN IZVOĐENJA NASTAVE**

Program za stjecanje srednje stručne spreme i prekvalifikacije **za** **zanimanje fizioterapeutski tehničar** izvodi se u obrazovanju odraslih u trajanju od **2 854 sati** konzultativno-instruktivnom nastavom.

Broj sati svakog pojedinog teorijskog predmeta **općeobrazovnog dijela** iznosi 50% od broja nastavnih sati propisanih nastavnim planom za redovito obrazovanje, a teorijski predmeti **strukovnog dijela** se izvode se u 70% fondu sati propisanih nastavnim planom za redovito obrazovanje. Vježbe se izvode u punom fondu sati propisanim nastavnim planom za redovito obrazovanje.

**Konzultativno-instruktivna nastava** izvodi se putem skupnih i individualnih konzultacija. Skupne konzultacije čine 2/3 ukupnog broja sati za nastavu pojedinog predmeta utvrđenog u programu, izvode se s cijelom obrazovnom skupinom i obvezne su za sve polaznike. Preostalu 1/3 čine individualne konzultacije, koje se provode prema utvrđenom rasporedu i potrebi polaznika, neposredno u ustanovi, putem elektroničke pošte i slično.

Skupne i individualne konzultacije se organiziraju prema utvrđenom rasporedu u ustanovi, koji se prije nastave objavljuje na oglasnoj ploči i dostavlja polaznicima. Obavezno se vodi evidencija prisutnosti polaznika na skupnim konzultacijama.

Vježbe će se izvoditi u specijaliziranoj učionici ustanove (praktikumu) ili će se održavati u zdravstvenim ustanovama u kojima se provodi medicinska rehabilitacija i fizikalna terapija, u stacionarnim ili polikliničkim odjelima, a s kojom ustanova ima sklopljen ugovor o poslovnoj suradnji. Praćenje i ocjenjivanje polaznika provode nastavnici iz ustanove koji će provoditi vježbe.

**5. NASTAVNI PLAN I PROGRAM**

**5.1.** Nastavni plan – za redovito obrazovanje

**Fizioterapeutski/a tehničar/ka**

**I. ZAJEDNIČKI DIO**

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  | **Tjedni i godišnji broj nastavnih sati** | | | | | | | | | | | | | |
| **Red.br.** | **NASTAVNI PREDMET** | **1. raz.** | | | **2. raz.** | | | **3. raz.** | | | | **4. raz.** | | | |
| **I. OPĆEOBRAZOVNI DIO** | | **T** | | **V** | **T** | | **V** | **T** | | **V** | | **T** | | **V** | |
| 1. | Hrvatski jezik | | 4 | - | 4 | - | | 4 | - | | 4 | | - | |
| 2. | Strani jezik | | 2 | - | 2 | - | | 2 | - | | 2 | | - | |
| 3. | Povijest | | 2 | - | 2 | - | | 1 | - | | - | | - | |
| 4. | Etika/Vjeronauk | | 1 | - | 1 | - | | 1 | - | | 1 | | - | |
| 5. | Geografija | | 2 | - | 1 | - | | - | - | | - | | - | |
| 6. | Politika i gospodarstvo | | - | - | - | - | | - | - | | 1 | | - | |
| 7. | Tjelesna i zdravstvena kultura | | - | 2 | - | 2 | | - | 2 | | - | | 2 | |
| 8. | Matematika | | 2 | - | 2 | - | | - | - | | - | | - | |
| 9. | Fizika | | 2 | - | 2 | - | | - | - | | - | | - | |
| 10. | Biologija | | 2 | - | 2 | - | | - | - | | - | | - | |
| 11. | Kemija | | 2 | - | 2 | - | | - | - | | - | | - | |
| 12. | Računalstvo | | 1 | 1 | - | - | | - | - | | - | | - | |
| 13. | Latinski jezik | | 2 | - | 2 | - | | - | - | | - | | - | |
| **UKUPNO** | | | **22** | **3** | **20** | **2** | | **8** | **2** | | **8** | | **2** | |
| **UKUPNO ZAJEDNIČKI DIO** | | | **25** | | **22** | | | **10** | | | **10** | | | |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **II. POSEBNI STRUKOVNI DIO** | | | | | | | | | |
|  |  | **Tjedni i godišnji broj nastavnih sati** | | | | | | | |
| **Red.br.** | **NASTAVNI PREDMET** | 1. raz. | | 2. raz. | | 3. raz. | | 4. raz. | |
|  |  | T | V | T | V | T | V | T | V |
| 14. | Elektronika | - | - | - | - | 2 | - | - | - |
| 15. | Anatomija i fiziologija | 2 | - | 2 | - | - | - | - | - |
| 16 | Uvod u rehabilitaciju | 2 | 1 | - | - | - | - | - | - |
| 17. | Osnove zdravstvene njege | 0.5 | 0.5 | - | - | - | - | - | - |
| 18. | Osnove kineziologije | - | - | 2 | 1 | 1 | 2 | - | - |
| 19. | Masaža | - | - | 1 | 2 | 1 | 2 | 1 | 3 |
| 20. | Kineziterapija | - | - | - | - | 1 | 3 | 2 | 4 |
| 21. | Fizikalna terapija | - | - | 1 | 1 | 1 | 2 | 2 | 3 |
| 22. | Zdravstvena psihologija | - | - | - | - | 2 | - | 1 | - |
| 23. | Socijalna medicina | - | - | - | - | 1 | - | - | - |
| 24 | Patofiziologija | - | - | - | - | 2 | - | - | - |
| 25. | Klinička medicina | - | - | - | - | 2 | - | 3 | - |
| 26. | Dermatologija | - | - | - | - | - | - | 2 | - |
| 27. | Prva pomoć | - | - | - | - | - | - | 1 | - |
| UKUPNO | | **4.5** | **1.5** | **6** | **4** | **13** | **9** | **12** | **10** |
| UKUPNO STRUKOVNI DIO SATI TJEDNO | | **6** | | **10** | | **22** | | **22** | |
| SVEUKUPNO SATI TJEDNO | | **31** | | **32** | | **32** | | **32** | |
| SVEUKUPNO SATI | | **1085** | | **1120** | | **1120** | | **1024** | |
| STRUKOVNA PRAKSA | | **-** | | **84\*** | | **126\*** | | **28\*\*** | |

T=teorija V=vježbe

\*strukovna se praksa obavlja tijekom ljetnih praznika

\*\*sati za izradu praktičnog dijela završnog rada